b'\n_START_ARTICLE_\nAlergijski rinitis\n_START_SECTION_\nZdravljenje\n_START_PARAGRAPH_\nZdravljenje se obi\xc4\x8dajno za\xc4\x8dne s prekinitvijo stika z alergenom, \xc4\x8de je to seveda mogo\xc4\x8de. Sledi zdravljenje z zdravili, v odvisnosti od intenzivnosti obolenja. Blage do zmerne oblike alergijskega rinitisa zdravimo z zaviralci histaminskih H\xe2\x82\x81 receptorjev, dodajamo lahko lokalne ali sistemske dekongestive. Ob slabi odzivnosti na terapijo lahko dodajamo zaviralce levkotrienskih receptorjev ali nosne kortikosteroide, izjemoma tudi sistemske kortikosteroide._NEWLINE_Ob neuspehu zdravljenja z zdravili se lahko uporabi tudi kirur\xc5\xa1ko zdravljenje, \xc4\x8de so prisotne anatomske nepravilnosti oziroma za odstranitev hiperplasti\xc4\x8dne sluznice. S tem se pove\xc4\x8da dostop lokalnih zdravil do sluznice.'